
SAVIVALDYBĖS BIUDŽETINĖS ĮSTAIGOS ZANAVYKŲ MUZIEJAUS 
2024 METŲ VEIKLOS ATASKAITA

I. INFORMACIJA APIE ĮSTAIGOS VADOVĄ  

		Savivaldybės biudžetinės įstaigos Zanavykų muziejaus vadovas – Rima Vasaitienė.  Zanavykų muziejui vadovauja nuo 2013 m. spalio 1 d. Bendras darbo stažas muziejuje – 30 metų, o vadovaujamo – 11 metų. 2008 m. Vytauto Didžiojo universitete įgijo Etnologijos magistro kvalifikacinį laipsnį. Yra Suvalkijos (Sūduvos) regiono Etninės kultūros globos tarybos narė, asociacijų „Zanavykų seimelis“ ir „Sūduvos žydų kultūros fondas“ valdybos narė bei nuo 2025 metų – Lietuvos muziejų asociacijos valdybos narė.
		Kvalifikacijos kėlimas 2024 m.:
· vasario 8 d. mokymai „Muziejininkystės įgūdžių ir kompetencijų lavinimas“;
· gegužės 14 d. mokymai „Prieinamumas žmonėms su negalia“;
· gegužės 15 d. mokymai „Informacijos prieinamumas neregiams ir silpnaregiams. Fizinės 
aplinkos prieinamumas“;
· gegužės 16 d. mokymai „Kompetencijų bibliotekos pristatymas savivaldybių muziejų 
 vadovams“;
· birželio 12 d. paskaitų ciklas „Dvarų oficialus ceremonialas ir kasdienės geros manieros“;
· liepos 8-14 d. Lietuvos dvarų vasaros mokykla 2024;
· rugpjūčio 23-29 d. muziejų vadovų kvalifikacinė kelionė į Austriją;
· spalio 24-29 d. kvalifikacinė kelionė į Slovėniją;
· lapkričio 28 d. paskaitų ciklas „Dingusi Šakių rajono žydų kultūra“.
	2024 metais buvo organizuojama ir koordinuojama muziejaus veikla, rūpinamasi veiklai tinkamomis patalpomis ir darbo organizavimui reikalingomis priemonėmis, valdomi paskirti asignavimai, keliama darbuotojų kvalifikacija, palaikomi ryšiai su valstybės ir savivaldybės institucijomis bei įstaigomis, visuomeninėmis organizacijomis, sprendžiami klausimai, susiję su muziejaus veikla, rengiamos ir pateiktos steigėjui bei LR Kultūros ministerijai statistinės bei veiklos ataskaitos. Sprendžiami svarbūs klausimai, susiję su muziejaus veikla, archyvų problema, sistemingai rengiami Muziejaus Tarybos posėdžiai ir darbuotojų pasitarimai, įgyvendinami projektai, ieškoma papildomų finansavimo šaltinių, užtikrinama nepertraukiama veikla, paslaugų prieinamumas, didinama jų kokybė, intensyviai bendradarbiaujama su kultūros ir švietimo įstaigomis, su partneriais užsienyje, taip prisidedant prie aktyvesnio muziejaus veiklų reprezentavimo.
		
		Vadovo žodis. 
		Zanavykų muziejus šiais metais išgyveno itin svarbų laikotarpį, kupiną naujų iššūkių ir įgyvendintų projektų, kurie prisidėjo prie muziejaus misijos – saugoti, tyrinėti, dalintis krašto tradicijomis, kultūra ir paveldu. Siekėme atsiverti ir tobulėti, nenustojome ieškoti būdų, kaip šią misiją geriausiai įgyvendinti šiandien ir neatsilikti nuo besikeičiančio gyvenimo. Siekiame, kad Zanavykų muziejus būtų atpažįstamas, pripažintas ir vertinamas, kad jis taptų gyvu kultūros centru, atviru visiems, prisidedančiu prie regiono ir šalies kultūrinės tapatybės stiprinimo.
	2024-ieji buvo ypatingi – šventėme dešimtmetį, kai persikėlėme į Zyplių dvaro sodybos vežiminės patalpas. Tai ne tik svarbus etapas muziejaus istorijoje, bet ir puiki proga pasidžiaugti, ką pasiekėme ir kaip toliau auginame muziejų ir tobulėjame patys. „10 atodūsių“ tapo ne tik svarbia švente, bet ir įvertinimu mūsų nuveiktiems darbams bei žmonėms, kurie prisideda prie muziejaus veiklos. Tuo pačiu, tai paskata toliau siekti išsikeltų tikslų, kad mūsų muziejus būtų ne tik žinomas, bet ir turtingas įvairiomis veiklomis.

		Per 2024 metus intensyviai dirbome plėtodami partnerystes su kultūros įstaigomis ir organizacijomis tiek Lietuvoje, tiek užsienyje. Vienas iš svarbiausių įvykių buvo parodos „Iš nuotakos kraičio skrynios“ pristatymas Velenje pilyje, Slovėnijoje, kuri sulaukė didelio dėmesio ir puikiai reprezentavo zanavykų kraštą tarptautiniame kontekste. Šie partnerystės ryšiai tapo ne tik kultūriniais mainais, bet ir patvirtinimu, kad mūsų muziejus yra atviras bendradarbiavimui ir su užsienio partneriais. Svarbu paminėti ir mūsų dalyvavimą tarptautinėse iniciatyvose. Tęsiamas bendradarbiavimas su Lenkijos partneriais projekto „Kultūros ir amatų keliu – Šakiai – Budry“ veiklose. Tai ne tik galimybė pristatyti mūsų krašto kultūrą, dalintis žiniomis su kitais kultūros ir amatų puoselėtojais, bet ir suteikia progą pasisemti patirties. Džiaugiamės tapę vienu iš septynių muziejų, įgyvendinančių Kultūros ministerijos finansuojamą programą „Muziejai žmogaus gerovei“. Vykdydami projektą „Muziejus – Tau ir Man“, kūrėme atviresnį muziejų, gerinome ir didinome Zanavykų muziejaus ekspozicijų prieinamumą žmonėms su negalia. Asmenims, turintiems raidos sutrikimų, socialinės adaptacijos sunkumų, emocinių ar elgesio problemų, muziejuje įrengėme ramybės erdvę – daugiasensorinį kambarį, kuriame interaktyvių įrenginių pagalba lankytojai gali atsipalaiduoti, nusiraminti, sutelkti dėmesį, pajusti malonių emocijų. Tai rodo mūsų įsipareigojimą, kad muziejus atviras ir prieinamas visiems, nepriklausomai nuo jų gebėjimų ar fizinių apribojimų. Šie bendradarbiavimai ir projektai atveria naujas galimybes muziejui tobulėti ir augti.
		2024-ieji taip pat pasižymėjo intensyviu įvairių darbų ir veiklų organizavimu, tarp kurių buvo ir edukacinės programos, parodos, popietės, šventės, knygų pristatymai, koncertai ir kitos įvairios iniciatyvos. Visi šie renginiai prisidėjo prie muziejaus tikslų įgyvendinimo ir atskleidė zanavykų krašto kultūrą bei tradicijas platesnei auditorijai. Muziejaus rinkiniai sistemingai buvo pildomi naujomis muziejinėmis vertybėmis, kurias muziejui padovanojo Šakių rajono žmonės. Tai įvairiūs buities daiktai, fotonuotraukos, dokumentai, meno dirbiniai, paveikslai. 

II. ZANAVYKŲ MUZIEJAUS TIKSLAI IR PAGRINDINĖS VEIKLOS KRYPTYS

		Pagrindiniai Zanavykų muziejaus veiklos tikslai:
	- kaupti, saugoti, tyrinėti, konservuoti, eksponuoti ir populiarinti zanavykų krašto kultūrą atspindinčius ir vietos bendruomenei reikšmingus muziejinių vertybių rinkinius; 
	 - susieti kultūros paveldo apsaugą su visuomenės informavimo, kultūros bei edukacijos  poreikių tenkinimu ir kultūros paslaugų teikimu;
	- ugdyti visuomenės istorinę ir kultūrinę savimonę, puoselėti regiono kultūros tapatumą bei jį aktualinti.
		Įgyvendindamas veiklos tikslus, Zanavykų muziejus atliko šias funkcijas:
		Kaupė, tyrė ir sistemino muziejinę bei istorinę, etnografinę vertę turinčias muziejines vertybes, formavo ir sistemino sukauptus muziejaus rinkinius, kurie atspindi zanavykų krašto istoriją nuo seniausių laikų iki šių dienų. Stengėsi užtikrinti sukauptų muziejinių vertybių apskaitą, tinkamas saugojimo sąlygas ir apsaugą, jų konservavimą ir restauravimą. Sudarė sąlygas muziejuje saugomų muziejinių vertybių viešam naudojimui: rengė ekspozicijas, profesionalaus meno ir tautodailės parodas, organizavo su muziejaus veikla susijusius kultūros ir edukacinius renginius (konferencijas, minėjimus, šventes, susitikimus, pristatymus ir kt.) bei vykdė edukacines programas. Bendradarbiavo su Lietuvos ir užsienio muziejais, kultūros, turizmo bei kitomis įstaigomis, nevyriausybinėmis organizacijomis, įvairiomis švietimo ir neformaliojo ugdymo įstaigomis. Dalyvavo Lietuvos muziejų asociacijos, Lietuvos savivaldybių muziejų bendrijos veikloje. Dalyvavo projektinėje veikloje, įgyvendino kultūrinio bendradarbiavimo projektus Lietuvoje ir užsienyje. Pasiektas planuotas rajono savivaldybės strateginio plėtros plano priemonės (06.) Skleisti zanavykų krašto kultūrą, bendradarbiauti su kitų regionų ir šalių institucijomis 06.01.01 rodiklis.
		Vykdė muziejinių vertybių skaitmeninimą ir jų viešinimą per integralią muziejų informacinę sistemą LIMIS. Plėtojo lankytojų aptarnavimo paslaugas muziejuje, teikė mokamas muziejaus paslaugas, vadovaudamasis savivaldybės tarybos nustatytais įkainiais. Valdė, saugojo ir naudojo rajono savivaldybės tarybos jam perduotą turtą. Kūrė programas, kuriomis siekė aktyviai įsitraukti į neformaliojo švietimo, darbo su jaunimu bei mokymosi visą gyvenimą procesą.
	Dalyvavo projektinėje veikloje, įgyvendino kultūrinio bendradarbiavimo projektus Lietuvoje ir užsienyje. Toliau tęsė bendras veiklas su Budry savivaldybe (Lenkija), pagal Šakių rajono savivaldybės ir Zanavykų muziejaus pasirašytą trišalę penkerių metų bendradarbiavimo sutartį. Kartu su partneriais dalyvavo INTERREG bendradarbiavimo dienose, vykusiose Olštyneke, Šakių miesto šventėje „Aš myliu Šakius“ bei Budry miestelio tradicinėje derliaus šventėje. Organizavo dviejų dienų pažintinį dviračių žygį Panemunės takais. Budry malūne eksponavo tautodailininko Andriaus Bieliuko kryždirbystės fotografijų parodą, o Zanavykų muziejuje buvo eksponuoti žymaus lenkų skulptoriaus Jozefo Niewinskio medžio kūriniai. Pasiektas planuotas rajono savivaldybės strateginio plėtros plano priemonės (06.) Įgyvendinti projektą „Kultūros ir amatų keliu – Šakiai – Budry“ 06.02.01.06 rodiklis.  
		 Dar 2019 m. užmegztas bendradarbiavimas su Slovėnijos Velenje muziejumi šiais metais davė reikšmingų rezultatų – Velenje pilyje atidaryta jungtinė Velenje muziejaus ir Zanavykų muziejaus paroda „Iš nuotakos kraičio skrynios“. Taip pat Zanavykų muziejaus kolektyvas buvo pakviestas dalyvauti 7-ajame tarptautiniame siuvinėjimo festivalyje Velenje mieste, kur dvi dienas atstovavo Lietuvą ir zanavykų kraštą. Renginyje pristatyta zanavykų krašto moterų XX a. austa ir įvairiais raštais siuvinėta tekstilė – staltiesės, servetėlės, pagalvių užvalkalai, rankšluosčiai ir kt. Be to, muziejaus komanda vedė edukacinę programą apie audimo ir siuvinėjimo tradicijas Sūduvos regione.
	Pristatė muziejaus rinkinius ir veiklą interneto svetainėje bei ją reguliariai atnaujino, rengė muziejaus veiklą reglamentuojančius dokumentus, teikė metodinę pagalbą rajono švietimo ir kultūros įstaigoms kraštotyros srityje bei vykdė kitas Lietuvos Respublikos teisės aktais nustatytas funkcijas.

INFORMACIJA APIE MUZIEJAUS TIKSLŲ ĮGYVENDINIMĄ

		Muziejaus rinkiniai. Viena pagrindinių muziejaus funkcijų – muziejaus rinkinių formavimas. Kasmet muziejaus rinkiniai sistemingai papildomi naujomis muziejinėmis vertybėmis. 2024 metais į muziejaus rinkinius buvo priimtos 235 vertybės, kurias padovanojo Šakių rajono gyventojai. Muziejui perduoti įvairūs buities daiktai, tekstilės gaminiai, fotonuotraukos, negatyvai, dokumentai bei paveikslai. Ypač džiaugiamės kolekciją papildę žymių krašto dailininkų – V. Kauno ir J. Daniliausko – darbais bei tautodailininko J. Bukšnaičio medžio dirbiniais. Šiuo metu muziejaus rinkiniuose yra saugomos 52 582 muziejinės vertybės.
		Nuo 2024 m. kovo 1 d. muziejinių vertybių apskaita vykdoma tik LIMIS sistemoje. Per ataskaitinius metus išrašyta 16 muziejinių vertybių priėmimo nuolat saugoti (dovanojimo) aktų ir 2 muziejinių vertybių perdavimo–priėmimo trumpai saugoti aktai. Į gaunamų muziejinių vertybių knygą (GEK) įrašytos 233 vertybės. Suinventorinta 481 muziejinė vertybė: iš jų – 449 pagrindinio rinkinio ir 32 – pagalbinio rinkinio. Įvyko keturi Zanavykų muziejaus rinkinių komplektavimo komisijos posėdžiai. Tikrąja verte įvertintos  235 naujai priimtos muziejinės vertybės. 
		Vykdant muziejaus rinkinių tikrinimą, peržiūrėta ir su apskaitos dokumentais sutikrinta 400 muziejinių vertybių, saugomų Lukšių žemės ūkio bendrovės patalpose. Dėl anksčiau įvykusio patalpų užliejimo tikrinimo rezultatai neatitiko pirminių apskaitos dokumentų duomenų – nepavyko identifikuoti 109 muziejinių vertybių. Dalis vertybių apskaitos numerių buvo pažeisti ir tapo neįskaitomi. Atsižvelgiant į susidariusią situaciją, nuspręsta vykdyti viso Etnografijos rinkinio inventorizaciją, siekiant identifikuoti visas apskaitos dokumentuose registruotas vertybes. Atliekant inventorizaciją, jau patikrinta 300 muziejinių vertybių, esančių ekspozicijoje. Inventorizacijos darbai bus tęsiami ir 2025 metais.


		Ataskaitiniais metais atnaujintos dvi sutartys dėl laikinai saugomų muziejinių vertybių, priimtų iš kitų Lietuvos muziejų. Lietuvos etnografijos muziejui grąžintos keturios muziejinės vertybės, kurios nuo 2013 metų buvo deponuotos J. Jablonskio gimtinėje.
		Vykdant muziejinių vertybių skaitmeninimą, suskaitmenintos 629 muziejinės vertybės, saugomos muziejaus rinkiniuose, įskaitant naujai nuolatiniam saugojimui priimtas vertybes. Skaitmeninimas apėmė etnografijos, raštijos, atspaudų, fotografijos, istorijos, meno, pagalbinio fondo ir pagalbinės literatūros rinkinius. Be to, Kauno regiono muziejų skaitmeninimo centrui perduota 318 fotonegatyvų, kurie buvo suskaitmeninti vietoje.
		Esamomis sąlygomis muziejuje atliekamas pirminis konservavimas. Per ataskaitinius metus sutvarkyta, išvalyta ir išplauta 121 muziejinė vertybė. Sanitarinių dienų metu sutvarkytos saugojimo patalpos, nuvalytos ir išplautos muziejinės vertybės ekspozicijose ir saugyklose. Prevencinės priežiūros metu išvėdintos ir nuo kenkėjų profilaktiškai apdorotos 273 tekstilės vertybės, 318 fotonegatyvų sudėti į specialius nerūgštinio popieriaus vokelius, o 30 raštijos rinkinio vertybių perrištos ir sudėtos į specialias kartonines dėžes. Kasmet prevenciškai prižiūrimos patalpos ir vertybės, laikinai saugomos Lukšių žemės ūkio bendrovės sandėlyje. Nepaisant jau atliktų darbų, muziejaus rinkiniuose vis dar būtina restauruoti ir konservuoti  5 193 muziejines vertybes.
		Muziejaus saugyklose saugomais rinkiniais domėjosi 14 lankytojų, kurie ieškojo archyvinių dokumentų ir fotonuotraukų. Pavieniams interesantams, taip pat muziejų, kultūros centrų, savivaldybių ir leidyklų darbuotojams išduota 17 skaitmeninių vaizdų.
		Zanavykų muziejaus erdvėse surengtos keturios muziejaus rinkinius pristatančios parodos: „Alfonsas Zokas „Akiratyje“, jungtinė Vilkaviškio rajono Suvalkijos (Sūduvos) kultūros centro-muziejaus ir Zanavykų muziejaus senovinių laikrodžių paroda „Sustojęs laikas“, jungtinė Lietuvos etnografijos muziejaus ir Zanavykų muziejaus paroda „Lietuvių duona. Su savo kepalėliu visur rasi suolą“ bei V. Kauno ir J. Daniliausko tapybos darbų paroda iš Zanavykų muziejaus rinkinių. Be to, bendradarbiaujant su Velenje muziejumi, Slovėnijoje, Velenje mieste surengta tarptautinė paroda „Iš nuotakos kraičio skrynios“. Taip pat naujais eksponatais papildyta muziejaus istorijos ekspozicija. 
		
		Parodos. Bendradarbiaujant su įvairiais muziejais, dailininkais ir tautodailininkais, muziejuje surengtos 22 profesionalaus ir mėgėjiško meno parodos. Iš jų – 9 parodos, pristatančios muziejaus rinkinius, o 4 – atvežtinės parodos iš kitų muziejų (žr. 1 lentelė).

1 lentelė. Parodos
	EIL. NR.
	DATA
	PARODOS

	1.
	2024-03-22 2024-05-02
	VšĮ „Šakių Diakonijaׅ“ dienos užimtumo centro sutrikusio intelekto žmonėms kūrybinių darbų paroda „ATGIMIMAS“

	2.
	2024-04-05 2024-06-10
	Jungtinė brolių Jono ir Vito Daniliauskų paroda „Du pražilę kumeliukai“

	3.
	2024-05-09-2024-09-14
	Andriaus Bieliuko kryždirbystės fotografijų paroda Budry malūne (Lenkija)

	4.
	2024-06-10 2024-07-15
	Medžiotojo Vytauto Kucevičiaus paroda „Kurtinio giesmė! O gal giesmė kurtiniui?” 

	5.
	2024-05-03 2024-07-03
	Šakių TAU projekto „Aš parašysiu tau eiles ant rožių žiedlapių baltų“ kūrybinių darbų paroda

	6.
	2024-08-18
2024-11-30
	Zanavykų krašto dailininkų plenero paroda „Kalbanti žemė 2024“ (Amatininkų namas)

	7.
	2024-09-13 2024-11-30
	Eglės Tyzenhauz keremikos darbų paroda „Kai ateina...“ (Amatininkų namas)

	8.
	2024-10-11 2024-11-29
	Józefo Niewińskio medžio darbų paroda (Lenkija)

	9.
	2024-11-28 2025-01-06
	Tautodailiniko Raimundo Blažaičio medžio darbų paroda „Prakartėlė“

	MUZIEJAUS RINKINIUS PRISTATANČIOS PARODOS

	10.
	2024-06-05 2024-07-30
	Kilnojamoji paroda „Jie neturėjo grįžti“, eksponuota Šakių KC Griškabūdžio padalinyje

	11.
	2024-06-25 2024-07-25
	Kilnojamoji fotografijų paroda „Šakių miesto atspindžiai fotografijose“, eksponuota Šakių kultūros centre

	12.
	2024-07-03 2024-10-03
	Alfonso Zoko 95-osioms gimimo metinėms paminėti skirta paroda „AKIRATYJE“,  eksponuota  Zanavykų muziejuje

	13.
	2024-07-17 2024-10-09
	Jungtinė Suvalkijos (Sūduvos) kultūros centro-muziejaus ir Zanavykų muziejaus senovinių laikrodžių paroda „Sustojęs laikas“, eksponuota Zanavykų muziejuje

	14.
	2024-09-18 – 2024-10-01
	Jungtinė Lietuvos etnografijos muziejaus ir Zanavykų muziejaus paroda „Lietuvių duona. Su savo kepalėliu visur stalą rasi“, eksponuota  Zanavykų muziejuje

	15.
	2024-10-25 – 2025-10-01
	Jungtinė Velenje muziejaus ir Zanavykų muziejaus paroda „Iš nuotakos kraičio skrynios“,  eksponuota Velenje pilyje, Slovėnijoje

	16.
	2024-11-29 2025-02-12
	Dailininkų Vytauto Kauno ir Jono Daniliausko tapybos darbų paroda, eksponuota  Zanavykų muziejuje

	17.
	2024-06-28
	Virtuali paroda „Šakių miestas prieš ir po“, minint Šakių miesto 425 metų jubiliejų https://www.facebook.com/zanavykumuziejus/videos/2146990348989996 

	18.
	2024-12-19
	Virtuali paroda „Iš kito pasaulio“, skirta menininko Alfonso Zoko 95-osioms gimimo metinėms paminėti https://www.limis.lt/.../slides/806087/230000000899622 

	IŠ KITŲ MUZIEJŲ ARBA INSTITUCIJŲ SURENGTOS PARODOS

	19.
	2024-01-22  2024-04-02
	Evaldo Ivanausko fotomontažų paroda „Pašnekesiai su Vincu Firinausku“ (iš Panevežio kraštotyros muziejaus)

	20.
	2024-03-21 –2024-05-21
	Fotografijų paroda „Raudondvario grafas B. H. Tiškevičius  - fotografas“ (iš Kauno miesto muziejaus). Amatininkų namas

	21.
	2024-04-10
	Vieno eksponato paroda – „Vinco Kudirkos smuikas – kultūros paveldo vertybė“ (iš Vilkaviškio rajono Suvalkijos (Sūduvos) kultūros centro-muziejaus)

	22.
	2024-08-02 2024-08-31
	Paroda „Arūno Eduardo Paslaičio dvarų piešiniai” (iš Lietuvos nacionalinio muziejaus). Amatininkų namas



			Renginiai. Populiarindami zanavykų krašto istorinį ir kultūrinį paveldą suorganizavome 27 įvairaus pobūdžio renginius (žr. 2 lentelė).

2 lentelė. Renginiai
	EIL. NR.
	DATA
	RENGINYS

	1.
	2024-01-13
	Visuotinė pilietinė iniciatyva „Atmintis gyva, nes liudija“

	2.
	2024-02-02
	Eimanto Gudo knygos „Mėlynas kraujas. Įtakingiausios Lietuvos Didžiosios Kunigaikštystės giminės” pristatymas

	3.
	2024-02-06
	Edukacinis renginys „Duoniuko kelionė“, skirtas šv. Agotos dienai paminėti  

	4.
	2024-03-14
	Margučių margintojų šventė (12-oji)

	5.
	2024-03-14-2024-04-01
	Iniciatyva „Margučių sodas“

	6.
	2024-03-21
	Parodos „Raudondvario grafas B. H. Tiškevičius – fotografas“ atidarymas ir Benjamino Mašalaičio knygos „100 Sūduvos dvarų“ sutiktuvės

	7.
	2024-03-21
	VšĮ „Šakių Diakonija“ dienos užimtumo centro sutrikusio intelekto žmonėms kūrybinių darbų parodos „ATGIMIMAS“ pristatymas

	8.
	2024-04-05
	Kultūrinė popietė „10 atodūsių“, skirta Zanavykų muziejaus įkėlimo į naujas patalpas dešimtmečiui paminėti

	9. 
	2024-04-12
	Istoriko Eimanto Gudo ir žurnalistės Žilvinės Petrauskaitės knygos „Gedimino kraujas. Lietuvos valdovų Gediminaičių dinastija: 112 vyrų ir moterų likimas“ pristatymas

	10.
	2024-05-03
	Motinos dienai skirta popietė „Žydinti rožėmis“

	11.
	2024-05-18
	Europos Muziejų Naktis

	12.
	2024-05-18
	Teatro injekcija

	13.
	2024-06-12
	Paskaitų ciklas „Dvarų oficialus ceremonialas ir kasdienės geros manieros“ (pranešėjai: Aistė Bimbirytė, Marius Daraškevičius, Eglė Kukytė, Lina Tarnauskienė, Simas Matulevičius)

	14.
	2024-06-13
	Edukacinė degustacija: XIX a. stalo dengimas ir dvariško patiekalo gaminimas (M. Daraškevičius, prof. R. Laužikas, A. Laužikienė). Senosios muzikos instrumentinio ansamblio TOCCO MUSICALE koncertas

	15.
	2024-06-15
	Medžioklės ir amatų festivalis „Išeik, sūduvi, ant dvaro pamandravot“

	16. 
	2024-06-15
	Vytauto Kucevičiaus parodos „Kurtinio giesmė! O gal giesmė kurtiniui?“ pristatymas

	17.
	2024-06-28-30
	Pažintinis dviračių žygis Panemunės takais 

	18.
	2024-08-02
	Lietuvos muziejų kelias „Europos ženklai Lietuvoje: Renesansas“

	19.
	2024-09-13
	Eglės Tyzenhauz keramikos darbų parodos „Kai ateina…“ atidarymas

	20.
	2024-09-19
	Edukacinė duonos šventė „Su savo duona visur rasi suolą“

	21.
	2024-09-15
	Europos paveldo dienos

	22. 
	2024-10-11
	Józefo Niewińskio medžio darbų parodos pristatymas

	23.
	2024-10-25
	Jungtinės Muzej Velenje ir Zanavykų muziejaus paroda “Iš nuotakos kraičio skrynios” atidarymas Velenje pilyje (Slovėnija)

	24.
	2024-11-20
	Projekto „Muziejus – Tau ir Man!“ pristatymas

	25.
	2024-11-28
	Advento popietė ir prakartėlės muziejaus lange įžiebimas

	26.
	2024-12-06
	Padėkos vakaras „Ačiū, kad šalia esi“

	27.
	2024-12-13/14
	Kalėdinė rankų darbo gaminių mugė



	Iniciatyvos. Bendradarbiaudami su kultūros, turizmo, švietimo ir mokslo įstaigomis, bendruomenėmis, nevyriausybinėmis ar verslo organizacijomis įgyvendinome 13 iniciatyvų (žr. 3 lentelę). 
3 lentelė. Iniciatyvos.
	EIL. NR.
	DATA
	INICIATYVA

	1.
	2024-01-26-27
	Tarptautinė turizmo paroda „Adventur  2024“. Zanavykų muziejaus ir jo veiklų pristatymas

	2.
	2024-02-05
	Žurnalistų infoturo uždarymas. Edukacinės programos „Zuikio lauktuvės“ pristatymas

	3.
	2024-02-08/09
	Savivaldybių muziejų bendrijos vadovų suvažiavimas.  Mokymų „Muziejininkystės įgūdžių ir kompetencijų lavinimas“ organizavimas

	4.
	2024-05-21
	Lietuvos muziejininkų sąskrydis Lazdijuose

	5.
	2024-06-15
	Amatų šventės organizavimas Vilkaviškio krašto vietos veiklos grupei

	6.
	2024-08-14/15
	Sūduvos krašto audėjų lovatiesių paroda „Kalbančios raštais“ Tado Ivanausko Obelynės sodyboje. Parodoje eksponuotos Sūduvos muziejų (Vilkaviškio rajono Suvalkijos (Sūduvos) kultūros centro-muziejaus, Zanavykų muziejaus, Prienų krašto muziejaus) lovatiesės.

	7.
	2024-08-18
	Muzikos festivalis „Beatričės vasaros. Sugrįžimai“. Zanavykų muziejuje vyko režisieriaus Ado Burkšaičio trumpametražių filmų „Mėta“ ir „Tušinukas“ peržiūros bei susitikimas su režisieriumi

	8.
	2024-09-08
	Derliaus šventė Budry (Lenkija)

	9.
	2024-09-15
	INTERREG bendradarbiavimo dienos Olštyneke, Lenkijoje. Zanavykų muziejus dalinosi gerąją patirtimi, pristatė vykdomas veiklas, organizavo kūrybines dirbtuves

	10.
	2024-09-28
	Rudens šventė „Zanavykų obuolinės“.  Šventės metu organizuotos kūrybinės dirbtuvės „Obuolio istorija spalvose“

	11.
	2024-10-11
	Lenkų partnerių vizitas į Lietuvą. Aptartos ateities bendradarbiavimo galimybės naujose projektinės veiklose

	12.
	2024-10-26-27
	Tarptautinis 7-asis siuvinėjimo festivalis Velenje mieste, Slovėnija

	13. 
	2024-11-28
	Paskaitų ciklas „Pokalbių popietė, skirta iš Šakių kilusiems žydams atminti“



Kultūrinės edukacijos veikla. Vienas iš strateginių muziejaus veiklos krypčių – stiprinti edukacinę veiklą, pagrįstą aktyviais, įtraukiančiais kūrybiniais mokymo ir mokymosi principais, diferencijuojant pagal įvairių visuomenės grupių poreikius ir lūkesčius. Buvo siekiama teikti įvairesnių paslaugų bei ugdyti ateinančių kartų kūrybiškumo gebėjimą, kritinį mąstymą.
	Ataskaitiniais metais muziejuje vykdyti 18 temų edukaciniai užsiėmimai. Į Kultūros paso paslaugų rinkinį įtraukta taip pat 18 muziejaus edukacinių programų. Iš viso per metus įvyko 174 edukaciniai užsiėmimai, juose dalyvavo 3 562 dalyviai: 1 804 mokyklinio ir ikimokyklinio amžiaus vaikų (1 340 iš jų pasinaudojo kultūros paso paslaugomis) ir 418 suaugusiųjų (žr. 4 lentelę). 57 proc. edukacinių užsiėmimų dalyvių buvo Šakių rajono ugdymo įstaigų moksleiviai, 43 proc. – atvykę iš kitų rajonų (Jurbarko, Smalininkų,  Kazlų rūdos, Vilkaviškio, Kalvarijos, Kauno, Vilniaus, Radviliškio). 
	
	4 lentelė. Edukaciniuose užsiėmimuose dalyvavusių žmonių skaičius.






5 lentelė. Palyginimui pateikiame Kultūros paso programos 2022-2024 m. duomenis


	Populiariausios edukacinės programos: Kūčiukų kepimo edukacija (26), Zuikio lauktuvės (20), Žvakių liejimo edukacija (16), Polimerinio molio edukacija (16), Tradiciniai darbai ir žaidimai (9), Duonos kepimas (8), Prakartėlė (8) ir kt. Didžiulio susidomėjimo tarp lankytojų sulaukė ir organizuotos teminės edukacinės pamokos: Lino gyvenimas, Tautos atmintis ir vertybės, Ženklai ir simboliai,  Verpstės. 
		Sukurtų naujų paslaugų ir/ar produktų – 9. 1Įgyvendinant projektą  „Zanavykų muziejaus ekspozicijų prieinamumo asmenims su negalia didinimas. Muziejus – Tau ir Man“ buvo sukurta specializuota edukacinė programa „Zanavykų krašto raštų beieškant“, skirta regos ir kompleksinę negalią turintiems asmenims. Surengta 19 edukacinių užsiėmimų, kuriuose dalyvavo 307 negalią turintys asmenys. 2Sukurta specializuota ekskursija, naudojant 3D muziejinių vertybių kopijas ir 3D „Suvalkietiškos sodybos“ maketą su garsiniu vaizdavimu, kuri skirta regos ir klausos negalias turintiems asmenims. 3Parengti ir įdiegti inovatyvūs sprendiniai (28 vnt.), skirti muziejaus prieinamumui asmenims su negalia užtikrinti. 4Įrengta interaktyvi patalpa „Ramybės erdvė“ ir pritaikyta asmenims turintiems judėjimo, regos, klausos, intelekto, kompleksinę negalią bei specifinius raidos sutrikimus. 5Sukurta 11 vnt. 3D delno dydžio muziejinių vertybių kopijų, skirtų organizuoti specializuotai ekskursijai bei naudoti edukacinėms reikmėms. 6Organizuotoms suaugusiųjų grupėms sukurta edukacinė programa „Smetonos pėdomis“. 7-9Parengtos trys naujos Kultūros paso programos: „Grūdelio kelionė“, „Suvalkijos padangėje“, „Gulbės giesmė iš Suvalkijos lygumų“.  
	
	Apsilankymai. Ataskaitiniais metais muziejuje apsilankė 10 656 lankytojai (žr. 6 lentelė).
	6 lentelė. Palyginimui pateikiame 2022-2024 metų apsilankymų duomenis
	



	


		Iš viso per ataskaitinius metus apsilankė 1 568 pavieniai lankytojai, ekskursijose dalyvavo 1344 dalyviai, renginiuose – 4 182 dalyviai, edukaciniuose užsiėmimuose – 3 562 dalyviai. Pastebėjome, kad pavienių lankytojų skaičius išauga šiltuoju metų laikotarpiu nuo gegužės iki  rugsėjo mėnesio. Tuomet muziejuje apsilanko apie 80 proc. visų pavienių lankytojų. 
		Lankytojų pasitenkinimo teikiamomis paslaugomis tyrimas muziejuje atliekamas kas dvejus metus, paskutinį kartą jis buvo vykdytas 2023 m. Tyrimas atliktas vadovaujantis Kultūros įstaigų vartotojų pasitenkinimo teikiamomis paslaugomis tyrimo metodika, patvirtinta Lietuvos Respublikos kultūros ministro 2017 m. gegužės 15 d. įsakymu Nr. ĮV-675. Jo metu įvertintas lankytojų pasitenkinimo lygis bei nustatytos muziejaus stipriosios ir tobulintinos sritys. Tyrimo duomenimis, didžiąją dalį lankytojų sudaro senjorai ir mokyklinio amžiaus vaikai. Dauguma jų – išsilavinę ir dirbantys asmenys. Rezultatai atskleidė aukštą lankytojų pasitenkinimą (90 proc.) teikiamomis paslaugomis: dauguma respondentų buvo visiškai arba labai patenkinti muziejaus paslaugomis, edukaciniais užsiėmimais, parodomis bei renginiais. Net 79 proc. apklaustųjų rekomenduotų Zanavykų muziejų kitiems. 

		Projektinė veikla. Ataskaitiniais metais muziejus sėkmingai įgyvendino 4 projektus. Pritrauktos projektinės lėšos – 44 085 Eur (žr. 7 lentelė).

7 lentelė. Projektų lėšos
	Eil. Nr.
	Projekto pavadinimas
	Finansavimo šaltinis
	Skirtas finansavimas

	1.
	Teatro injekcija
	Šakių rajono savivaldybė
	500 Eur

	2.
	Vaikų vasaros stovykla „Zanavykutis. Pažink savo kraštą“
	Šakių rajono savivaldybė
	2 160 Eur

	3.
	Išeik, sūduvi, ant dvaro pamandravot
	Lietuvos kultūros taryba
	8 000 Eur

	4.
	Zanavykų muziejaus ekspozicijų prieinamumo asmenims su negalia didinimas. Muziejus – Tau ir Man!
	LR Kultūros ministerija
	33 425 Eur



		Ataskaitiniais metais buvo parengtas projekto „Zanavykų muziejaus modernizavimas“ įgyvendinimo planas ir pateiktas finansavimui gauti pagal 2021–2030 metų plėtros programos valdytojos Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ veiklos Nr. 8 „Infrastruktūros objektų modernizavimas“ poveiklę Nr. 8.2. „Kultūros infrastruktūros objektų pritaikymas įvairių grupių poreikiams“. Projektas nebuvo atrinktas finansavimui gauti dėl statinio (jo patalpų) naudojimo ne pagal paskirtį. Todėl buvo parengtas ir pateiktas projekto „Zanavykų muziejaus modernizavimas“ įgyvendinimo planas poveiklei „Kultūros paveldo aktualizavimas ir įveiklinimas“ (II kvietimas) Nr. 06-013-K. Šiuo metu laukiama atsakymo dėl projekto vertinimo rezultatų.  
		Kultūros ministerijai teiktas projektas „Lietuvos Persitvarkymo Sąjūdžio Šakių rajone paveldo išsaugojimas ir aktualizavimas“ nebuvo atrinktas finansavimui dėl valstybės lėšų stygiaus.  Lietuvos kultūros tarybai buvo pateikti 4 projektai: „Zanavykų krašto kultūros išsaugojimas“, „Margi aruodai“, „Tegu duona su duona susieina“, „Išeik, sūduvi ant dvaro pamandravot. Du iš jų nebuvo atrinkti finansavimui, dėl kitų dviejų dar nėra priimtas sprendimas.   

	 	Veiklų populiarinimas. Muziejinių veiklų viešinimo sklaidai savo jėgomis kūrėme muziejaus renginių, parodų plakatų, kvietimų maketus, rengėme informacinius pranešimus rajono laikraščiui „Draugas“, specializuotam BNS interneto portalui „BNS Spaudos centras“ ir Lietuvos interneto portalams (limis.lt, mmm.lt, 15min.lt, delfi.lt, visitsakiai.lt, suduvosgidas.lt, voruta.lt, bernardinai.lt, dienraštis „Savaitė“), televizijos ir radijo laidoms (Marijampolės TV, LRT radijo laida „Atrask Lietuvą“). Elektroniniais laiškais informacija buvo siunčiama rajono savivaldybės administracijos darbuotojams, Lietuvos mokykloms ir gimnazijoms, įvairių įstaigų darbuotojams, turizmo agentūroms. Muziejaus vykdomos veiklos ir edukacinės programos nuolat skelbiamos įstaigos interneto svetainėje www.zanavykumuziejus.lt, socialinėje medijoje (facebook, instagram). Muziejaus paskyrų sekėjų skaičius socialiniame tinkle „Facebook“ išaugo iki 4408, „Instagram“ paskyroje – iki 1022. 
		Muziejaus veikla sulaukė didelio žiniasklaidos dėmesio tiek Lietuvoje, tiek užsienyje. LRT televizija parodė reportažą apie Zanavykų muziejaus muziejines vertybes (eksponatus), saugomus Lukšių ŽŪB. Slovėnijos televizija parengė reportažą apie jungtinės Velenje muziejaus ir Zanavykų muziejaus parodos „Iš nuotakos kraičio skrynios“ atidarymą, o Lenkijos televizija – apie sėkmingą muziejaus ir Budry savivaldybės bendradarbiavimą įgyvendinant projektines veiklas ir jų tęstinumą.
Apie populiariąją edukacinę programą „Zuikio lauktuvės“ buvo rašoma žurnale „Savaitė“. Muziejaus veikla, įskaitant kūčiukų kepimo edukaciją ir kitas programas, buvo pristatyta LRT radijo laidoje „Atrask Lietuvą“ bei kituose radijo reportažuose.

			Žmogiškųjų išteklių valdymas. Muziejuje dirba 12 darbuotojų, iš jų administracijos darbuotojų – 4, kultūros specialistų – 5, kitų darbuotojų – 3.
			Muziejaus darbuotojai aktyviai tobulino savo kvalifikaciją dalyvaudami 26 gyvuose ir nuotoliniuose seminaruose, konferencijose, paskaitose ir mokymuose (žr. 8 lentelę). 
		Zanavykų muziejus įsitraukė į naują iniciatyvą – e-mokymosi platformą „Kompetencijų biblioteka“, kuri suteikia galimybę darbuotojams tobulinti bendrąsias, vadybines ir profesines kompetencijas. 2024 m. muziejaus darbuotojai šioje platformoje išklausė 20 įvairių mokymų, taip stiprindami savo kvalifikaciją ir žinias. Visi muziejaus darbuotojai (100%) įsitraukė į kvalifikacijos kėlimo veiklas.

8 lentelė.  Kvalifikacijos kėlimas
	Eil.
Nr.
	Data
	Pavadinimas
	Organizatorius
	Dalyviai

	Konferencijos, seminarai, mokymai
	

	1.
	2024-02-08
	Muziejininkystės įgūdžių ir kompetencijų lavinimas
	Savivaldybių muziejų bendrija ir Zanavykų muziejus
	5

	2.
	2024-05-13
	Civilinės saugos stalo pratybos „Avarija Astravo AE“
	UAB „Profus Baltics“
	12

	3.
	2024-05-14
	Prieinamumas žmonėms su negalia
	Lietuvos negalios organizacijų forumas
	12

	4.
	2024-05-15
	Informacijos prieinamumas neregiams ir silpnaregiams. Fizinės aplinkosprieinamumas
	Lietuvos aklųjų ir silpnaregių sąjunga
	12

	5.
	2024-05-16 
	Kompetencijų bibliotekos pristatymas savivaldybių muziejų vadovams
	Lietuvos nacionalinė Martyno Mažvydo biblioteka
	1

	6.
	2024-06-04-05
	Skirtingų vartotojų segmentų pritraukimas į muziejus: komunikacijos taktikos ir efektyvaus bendravimo metodai
	Prienų krašto muziejus
	2

	7.
	2024-06-12
	Konferencija „Dvarų oficialus ceremonialas ir kasdienės geros manieros“
	Zanavykų muziejus
	5

	8.
	2024-06-13
	Muziejaus rinkinių vadyba
	LIMIS centras
	1

	9.
	2024-07-08-14
	Lietuvos dvarų vasaros mokykla 2024
	Lietuvos nacionalinis dailės muziejus
	1

	10.
	2024-09-05/06
	Edukatorių stovykla pagal muziejinių kompetencijų ugdymo programą MARTA
	Lietuvos nacionalinis muziejus 
	1

	11.
	2024-09-23-29
	Muziejų vadovų kvalifikacinė kelionė į Austriją
	Savivaldybių muziejų bendrija
	1

	12.
	2024-09-25/26
	Muziejininkų mokymai dirbti su LIMIS
	LIMIS centras
	2

	13.
	2024-10-17
	Lietuvos muziejų kelio projekto „Europos ženklai Lietuvoje: Renesansas“ programos baigiamasis renginys 
	Lietuvos muziejų asociacija
	2

	14.
	2024-11-12
	Socialiniai tinklai muziejų komunikacijoje: tendencijos, video turinys, dažnai daromos klaidos
	LIMIS centras

	1

	15.
	2024-11-28
	Dingusi Šakių rajono žydų kultūra
	Šakių rajono savivaldybės administracija
	9

	16.
	2024-10-24-29
	Kvalifikacinė kelionė į Slovėniją
	Zanavykų muziejus
	4

	17.
	2024-12-10
	Kvalifikacinė kultūros darbuotojų kelionė į Panevežį, aplankytas Panevėžio kūrybiškumo centras „Pragiedruliai“ ir Stasio Eidrigevičiaus menų centras STASYS MUSEUM.
	Šakių rajono savivaldybės administracija
	4

	Nuotoliniai seminarai, konferencijos, paskaitos, mokymai
	

	18.
	2024-01-01- 2024-12-31
	Viešieji pirkimai paprastai
	UAB „Mano konkursas“
	1

	19.
	2024-02-02
	Ugdymas ir fotograja: nuo objekto iki objektyvo
	Klaipėdos apskrities Ievos Simonaitytės viešoji biblioteka
	1

	20.
	2024-08-28
	Konsultacija Kultūros paso paslaugų teikėjams
	Kultūrinės edukacijos sistemos administracija
	1

	21.
	2024-11-05
	LIMIS tekstų redagavimo aktualijos
	LIMIS centras
	1

	22.
	2024-11-06
	Viešieji pirkimai paprastai Šakių r. sav. įstaigoms
	UAB „Mano konkursas“
	1

	23.
	2024-11-13
	Sukurkime visiems prieinamą renginį
	Lietuvos žmonių su negalia sąjunga
	1

	24.
	2024-11-26
	LIMIS tekstų redagavimo aktualijos II dalis
	LIMIS centras
	1

	25.
	2024-12-12
	Ukrainos muziejų patirtys ir iššūkiai plataus masto karinės invazijos į Ukrainą pradžioje ir karui tęsiantis
	Lietuvos muziejų asociacija
	1

	26.
	2024-12-12
	Pasiruošimas biudžetinių įstaigų darbuotojų kasmetinės veiklos vertinimui už 2024 m.
	MB „Buhalterių mokymai“
	2



III. PAGRINDINIAI FINANSINIAI RODIKLAI

		Muziejaus veiklai bei savarankiškoms  funkcijoms vykdyti 2024 m. patvirtinta ir papildyta iš savivaldybės biudžeto (finansavimo šaltinis 150.1), programa 06. Kultūros plėtros programa, funkcija 08.02.01.02  metinė sąmata – 189 600  Eur.
(finansavimo šaltinis 150.2) sąmata – 540 00 Eur.
Gauti asignavimai – 243 600 Eur, iš jų:
Darbo užmokesčiui pinigais – 204 618 Eur;
Socialinio draudimo įmokoms – 4 050 Eur;
Ryšio paslaugų  įsigijimo išlaidoms – 56 Eur;
Informacinių technologijų prekių ir paslaugų išlaidoms – 1 035 Eur;
Netarnybinio automobilio degalų įsigijimo ir amortizacijos išlaidoms kompensuoti – 1 656 Eur;
Komandiruočių išlaidoms – 2 267 Eur;
Kvalifikacijos kėlimo išlaidoms – 200 Eur;                                       
Komunalinių paslaugų įsigijimo išlaidoms – 14 571 Eur;
Ūkinio inventoriaus įsigijimo išlaidoms – 5 617 Eur;
Kitų prekių ir paslaugų įsigijimo išlaidoms – 6 727 Eur;
Darbdavių socialinei paramai pinigais – 1 935 Eur;
Materialiojo turto paprasto remonto išlaidoms 868 Eur.
Iš valstybės biudžeto gautos lėšos – 28 350 Eur.

			Ataskaitiniais metais įvykdėme specialiųjų programų lėšų surinkimo planą ir pasiekėme 2,6 karto didesnį rezultatą nei buvo suplanuota. Įtakos tam turėjo Amatų šventės organizavimo paslauga bei išaugęs edukacinių užsiėmimų skaičius. Iš viso specialiųjų lėšų už teikiamas mokamas paslaugas surinkta 31 483 Eur, kai buvo suplanuota 12 000 Eur. Į šias lėšas taip pat įtrauktos pajamos iš Kultūros paso programos, kurios sudarė 5 937 Eur.
			2024 m. pradėta teikti nauja mokama paslauga – Zyplių dvaro komplekso (centriniai dvaro rūmai, arklidė, vežiminė, amatininkų namas) lankymas. Siekiant palengvinti lankytojų aptarnavimą, įdiegta elektroninė bilietų platinimo sistema. Pirmaisiais metais paslauga sulaukė nedidelio lankytojų aktyvumo – buvo parduota 130 bendrų bilietų, už kuriuos surinkta 352 Eur specialiųjų lėšų. 
          Iš muziejaus specialiųjų lėšų buvo finansuoti įvairūs infrastruktūros gerinimo ir veiklos plėtros darbai: atnaujintos Zyplių dvaro sodybos vežiminės terasos, įsigyti stalai bei pripučiama palapinė renginiams, priemonės edukacinėms veikloms vykdyti. Apmokėta projekto „Zanavykų muziejaus modernizavimas“ parengimo paslauga, kvalifikacijos kėlimo išlaidos, iš dalies finansuota kvalifikacinė kelionė į Slovėniją ir renginio „Išeik, sūduvi, ant dvaro pamandravot“ organizavimo išlaidos.
          Iš valstybės projekto „Muziejus Tau ir man“ lėšų įsigytas ilgalaikis turtas už 21 258 Eur ir trumpalaikis turtas už 8 051 Eur.
				
IV. VEIKLOS TOBULINIMO PERSPEKTYVOS

	2025 metais ir toliau bus aktyviai siekiama, kad muziejus išliktų atpažįstamas, gyvas, puoselėjantis gilias tradicijas ir aktualus šiuolaikiniams lankytojams, išsiskiriantis savo unikalumu ir gebantis pateisinti jų lūkesčius. Ypatingas dėmesys bus skiriamas muziejaus archyvuose esančių Lukšių žemės ūkio bendrovės sandėliuose saugomų muziejinių vertybių perkėlimo į naujas saugojimo patalpas darbams. Tęsiamas tarptautinis bendradarbiavimas su Velenje muziejumi (Slovėnija) ir Budry savivaldybe (Lenkija).
	Ir toliau bus siekiama pritraukti išorinius finansavimo šaltinius muziejaus infrastruktūros ir veiklos gerinimui, rengiant ir teikiant paraiškas įvairiems fondams bei programoms. Ypatingas dėmesys bus skiriamas muziejaus rinkinių vadybos ir valdymo nuostatų tobulinimui, darbuotojų kompetencijų stiprinimui, įskaitant dalyvavimą programoje MARTA bei Lietuvos nacionalinės Martyno Mažvydo bibliotekos kuruojamos „Kompetencijų bibliotekos“ organizuojamuose kvalifikacijos tobulinimo seminaruose ir mokymuose tiek specialiųjų, tiek bendrųjų kompetencijų srityse. Bus skiriamas didesnis dėmesys įvairių edukacinių veiklų ir profesionalių parodų organizavimui, glaudesniam bendradarbiavimui su Lietuvos ir užsienio partneriais, vietos bendruomenėmis, meno kolektyvais bei kultūros, turizmo ir švietimo įstaigomis.
	Minint Paprūsės metus ir puoselėjant dvarų kultūrą, bus didinamas bendradarbiavimas ir įvairių veiklų integracija su kitomis Lietuvos bei užsienio įstaigomis.

V. KITA PRIVALOMA INFORMACIJA NURODYTA ĮSTAIGOS, ĮMONĖS VEIKLĄ REGLAMENTUOJANČIUOSE TEISĖS AKTUOSE IR ZANAVYKŲ MUZIEJAUS NUOSTATUOSE

     	Muziejus šiuo metu saugo 52 582 muziejines vertybes, kurios yra saugomos nuolatinėse saugyklose, tačiau kita dalis, apie 400 vertybių, laikoma netinkamose patalpose, priklausančiose Lukšių žemės ūkio bendrovei. Ne kartą buvo iškelta problema, kad turimos saugyklos nebetalpina visų muziejinių vertybių, o jų skaičius kasmet auga, todėl kyla grėsmė jų išsaugojimui. Esame kreipęsi į rajono valdžią ir pabrėžę, kad šiuo metu muziejinės vertybės saugomos patalpose, kurios neatitinka nei Lietuvos Respublikos statybos įstatymo, nei Bendrųjų priešgaisrinės saugos taisyklių, nei Muziejų rinkinių valdymo ir tvarkymo nuostatų, patvirtintų Lietuvos Respublikos kultūros ministro įsakymu Nr. ĮV-262 „Dėl Muziejų rinkinių valdymo ir tvarkymo nuostatų patvirtinimo“. Patalpų būklė yra prasta – trūksta šildymo, elektros ir vandens tiekimo. Negalime užtikrinti tinkamo mikroklimato, kuris būtinas muziejinių vertybių saugojimui, o tai reiškia, kad negalime apsaugoti muziejinių vertybių nuo dulkių, korozijos, kenkėjų ir kitų galimų pakenkimų.
Įsisenėjusiai problemai spręsti šiais metais buvo organizuoti keli Muziejaus tarybos posėdžiai, susitikimai su rajono meru ir Lietuvos muziejų asociacijos vadovu. Valdžios institucijų atstovams priminėme, kad saugyklų problema yra sena ir ne kartą minėta rajono valdžiai, tačiau iki šiol sprendimų nepriimta. Posėdis neapsiribojo tik diskusijomis prie stalo – dalyviai iš tiesų įvertino esamų patalpų būklę, vaikščiojant po pastatus, kurie galėtų tapti saugyklomis ateityje. Rajono savivaldybės vadovas išvardijo rajone esančius tuščius pastatus – uždarytas mokyklas, kultūros centrų sales, tačiau didžioji dalis jų per toli, todėl muziejininkams darbą taptų sudėtinga vykdyti. Lietuvos muziejų asociacijos pirmininkas M. Pečiulis nuolat ragino merą greitai rasti sprendimą, nes Zanavykų muziejus yra vienas pavyzdinių – gyvas, šiuolaikiškas, nuolat kuriantis pridėtinę nematerialiąją vertę. Įrengus tinkamas saugyklas, investicijos tikrai atsipirktų. 
Rajono mero ir muziejaus vadovo iniciatyva buvo apžiūrėtos patalpos Žvirgždaičiuose, Briedžiuose, Veršiuose, Girėnuose ir Lepšiuose. Po nuodugnių svarstymų nuspręsta muziejines vertybes laikinai perkelti į nenaudojamą buvusios Briedžių mokyklos pastatą. 

_______________________________________________


2023 m.	Suaugę edukacijų dalyviai	Lydintys asmenys	Mokyklinio ir ikimoklinio amžiaus dalyviai	Kultūros paso dalyviai	668	271	1420	927	2024 m. 	Suaugę edukacijų dalyviai	Lydintys asmenys	Mokyklinio ir ikimoklinio amžiaus dalyviai	Kultūros paso dalyviai	418	210	1804	1340	

Surengtų KP renginių skaičius	2024	2023	2022	72	50	29	1	1	1	KP dalyvių skaičius	2024	2023	2022	1340	927	542	1	1	1	KP pajamos	2024	2023	2022	5937	4310	2148	1	1	1	


Iš viso lankytojų	2022	2023	2024	9840	10368	10656	Pavieniai lankytojai	2022	2023	2024	2564	2095	1568	Organizuoti lankytojai	2022	2023	2024	963	998	1344	Renginių lankytojai	2022	2023	2024	4380	4260	4182	Edukacijų dalyviai	2022	2023	2024	1933	3014	3562	



